b'\n_START_ARTICLE_\nEngelberger Aa\n_START_PARAGRAPH_\nEngelberger Aa (eller Engelbergeraa) er en 50 km. lang flod i Unterwaldens to halvkantoner i central-Schweiz. Den udspringer vest for Surenenpass (2.291 m.o.h.) i Kanton Uri. Dens \xc3\xb8vre l\xc3\xb8b ligger for st\xc3\xb8rsteselens vedkommende i Kanton Obwalden nord for bjergtinden Titlis, fra hvilken den f\xc3\xa5r det meste af sit vand.Ved Engelberg drejer floden fra, flyder forbi Wolfenschiessen og 15 km. gennem kanton Nidwalden for at munde ud ved Buochs i 434 m.o.h i Vierwaldst\xc3\xa4tters\xc3\xb8en._NEWLINE_Den brede Engelberg h\xc3\xb8j-dal (1.015 m.o.h.) stammer fra en vidtstrakt s\xc3\xb8, som ved slutningen af sidste istid modstod et gevaldigt klippeskred fra Titlis og senere blev fyldt op med sten og sand. En rest herfra er Eugenisee. Efter denne bjergs\xc3\xb8 styrter b\xc3\xa6kken ned i den s\xc3\xa5kaldte Aatobel, hvor det stejle fald stadig for\xc3\xa5rsager heftig erosion og enkelte jordskred._NEWLINE__NEWLINE_I august 2005 for\xc3\xa5rsagede Engelberger Aa massive oversv\xc3\xb8mmelser af dalbunden ved Engelberg efter daglange regnfald og f\xc3\xb8rte til omfattende evakueringer.Dalens hovedf\xc3\xa6rdsels\xc3\xa5re og jernbanen blev sv\xc3\xa6rt beskadigede og var i l\xc3\xa6ngere tid afbrudt for trafik, s\xc3\xa5dan at det kendte ferieomr\xc3\xa5de i to uger kun kunne n\xc3\xa5s fra luften. Der skete ogs\xc3\xa5 enkelte jordskred og ved dammen f\xc3\xb8r elektricitetsv\xc3\xa6rket i Obermatt skete et d\xc3\xa6mningsbrud. H\xc3\xb8jvandet i 2005 var det st\xc3\xa6rkeste i omkring 100 \xc3\xa5r og oversv\xc3\xb8mmede omkring 500 hektar jord.'